ການເລືອກຄະນະຕຸລາການ ມີການຊັກຊ້າ ໃນການດຳເນີນຄະດີ ອະດີດຕຳຫຼວດ ທີ່ຖືກກ່າວຫາ ໃນຄະດີການຕາຍ ຂອງທ້າວຟລອຍດ໌
ການດຳເນີນຄະດີອະດີດເຈົ້າໜ້າທີ່ຕຳຫຼວດ ທ່ານເດີເຣັກ ໂຊວິນ ທີປະເຊີນໜ້າຢູ່ໃນລະດັບສອງ ຂອງການຄາດ ຕະກຳຢູ່ແລ້ວ ແລະການຂ້າຄົນໂດຍບໍ່ເຈດຕະນາ ໄດ້ມີການຊັກຊ້າ.
ການເລືອກເອົາຄະນະຕຸລາການໄດ້ມີການຊັກຊ້າໃນວັນຈັນວານນີ້ ຢູ່ເມືອງມິນນິອາໂປ ລິສ ລັດມິນເນໂຊຕ້າ ໃນພາກກາງຂ້ອນໄປທາງທິດຕາເວັນຕົກຂອງສະຫະລັດ ໃນການ ດຳເນີນຄະດີອະດີດເຈົ້າໜ້າທີ່ຕຳຫຼວດ ທ່ານເດີເຣັກ ໂຊວິນ ຜູ້ທີ່ຖືກກ່າວຫາໃນການ ເສຍຊີວິດຂອງຜູ້ຊາຍຜີວດຳ ທ້າວຈອຣ໌ຈ ຟລອຍດ໌ ການປະເຊີນໜ້າ ໄດ້ພາໃຫ້ເກີດ ການປະທ້ວງເປັນເວລາຫຼາຍເດືອນຢູ່ໃນທົ່ວໂລ ຕໍ່ຕ້ານການໃຊ້ສິດ ອຳນາດໄປໃນທາງ ຜິດຂອງຕຳຫຼວດ ຕໍ່ບັນດາຊົນກຸ່ມນ້ອຍ ທ່ານໂຊວິນ ອາຍຸ 44 ປີ ຊຶ່ງເປັນຄົນຜິວຂາວ ປະເຊີນກັບຂໍ້ຫາຂ້າຄົນ ແລະຂ້າຄົນໂດຍ ບໍ່ໄດ້ເຈດຕະນາໃນການເສຍຊີວິດເມື່ອເດືອນພຶດສະພາຂອງທ້າວຟລອຍດ໌ ອາຍຸ 46 ປີ ຊຶ່ງເປັນຄົນຜິວດຳ ທ້າວຟລອຍດ໌ ເສຍຊີວິດພາຍໃຕ້ການຄວບຄຸມຂອງຕຳຫຼວດ ຫຼັງຈາກ ທ່ານໂຊວິນໄດ້ເອົາຫົວເຂົ່າໜີບໃສ່ຄໍ ທ້າວຟລອຍດ໌ ກວ່າ ເກົ້ານາທີ ເຖິງແມ່ນວ່າ ທ້າວ ຟລອຍດ໌ ໄດ້ຮ້ອງອອກມາວ່າລາວຫາຍໃຈບໍ່ໄດ້ ກ່ອນການເລືອກຄະນະຕຸລາການທີ່ຈະເລີ້ມຂຶ້ນໃນວັນຈັນວານນີ້ ທະນາຍຄວາມ ຕໍ່ສູ້ຄະ ດີຂອງທ່ານໂຊວິນ ຄືທ່ານເອຣິກ ແນລສັນ ໄດ້ກ່າວວ່າທ່ານຈະຍື່ນຄຳຂໍ ຮ້ອງຕໍ່ສານສູງ ສຸດລັດມິນເນໂຊຕ້າ ເພື່ອໃຫ້ທົບທວນການຕັດສິນຂອງສານຊັ້ນຕົ້ນ ທີ່ອອກໃນວັນສຸກ ແລ້ວນີ້ ໂດຍຮຽກຮ້ອງໃຫ້ຜູ້ພິພາກສາທີ່ດຳເນີນຄະດີຄື ທ່ານປີເຕີ ຄາຮິລ ໃຫ້ພິຈາລະນາ ຄືນໃໝ່ເພື່ອນຳການກ່າວຫາການຄາດຕະກຳລະດັບ 3 ກັບ ຄືນມາຕໍ່ທ່ານໂຊວັນ ທ່ານໂຊວິນ ໄດ້ປະເຊີນໜ້າຢູ່ໃນລະດັບສອງຂອງການຄາດຕະກຳຢູ່ແລ້ວ ແລະການຂ້າ ຄົນໂດຍບໍ່ເຈດຕະນາ ດ້ວຍການເພີ້ມຂໍ້ກ່າວຫາ ທີ່ຍັງບໍ່ລົງລອຍກັນນັ້ນ ທ່ານຄາຮິລ ໄດ້ໂຈະຄະດີໄວ້ ຢ່າງໜ້ອຍ ອີກນຶ່ງມື້ ແລະສົ່ງພວກທີ່ຈະເປັນຄະນະຕຸລາການ ກັບຄືນບ້ານ